Schottland und Irlond hom de Röma in Ruah lossen. Duat hom se de Köitn a a bißl ondas entwicklt ois wia am Festlond. Zum Beispü de Heisln vo eana woan rund, ned eckig. Duatn hod se des Keltische long ghoidn. Bis ins Mittlalter ein. De schen Biachen, des duatn in de Klesta gmocht homd sand so berühmt, weis des köitische Muster ois Vazierung homd. Aus Irlond und Schottlond sand heit a de gaunzn Sagn und Gschichtln de ma vo de Köitn nu kennt, weis duat donn späda ois aufgschriebn hom. Aus dera Gegnd gibts a recht guade Aufzeichnungen vo köitische Rechtstexte und übas gsöschoftliche Lebn. Vo de Festlondköitn gibts sowos kaum.